Uitgereik deur die familie en NB Uitgewers
Die bekende en bekroonde Afrikaanse digter en skrywer, Peter John Philander, is op Dinsdag 7 Februarie 2006 in Las Vegas, Nevada, oorlede na 'n kort siekbed. Die oorsaak van dood was hartversaking as gevolg van rumatiekkoors en hartklepaandoening waaraan hy sedert sy jeug in die Wes-Kaap lei.
PJ Philander word oorleef deur drie seuns en 'n stiefseun, en hulle vrouens. George Philander is 'n professor aan Princeton Universiteit, New Jersey, Dennis Philander is 'n psigiater in Minneapolis, Minnesota, Peter is 'n huisdokter in Las Vegas, Nevada en Ronald Harker is 'n afgetrede inspekteur van skole wat aktief betrokke is by welsynwerk in Port Elizabeth. Daar is twaalf kleinkinders en veertien agterkleinkinders.
PJ Philander is gebore in Caledon, het skoolgegaan in Zonnebloem en later studeer aan die Universiteit van Suid-Afrika (UNISA). Sy eerste digbundel was Uurglas, wat in 1955 verskyn het. Oor die volgende vyftig jaar het hy veertien digbundels die lig laat sien, waarvan die laaste Trialoog was, geskryf terwyl hy in New York gewoon het. Hy het in 1968 na die VSA emigreer, en het SA daarna sporadies besoek, maar nooit weer hier gewoon nie.
In 2000 verskyn die roman Rebunie, gebaseer op sy ondervindings as jong onderwyser in Calvinia. Sy werk is bekroon met verskeie toekennings, insluitend die Medalje van die Nasionale Akademie van Kuns en Wetenskap.
Hy was 'n onderwyser, en skoolhoof aan die Ho�rskool Belgravia in Kaapstad tot en met sy vertrek na die VSA. Hy was ook 'n omroeper by die SAUK, waar hy 'n weeklikse program aangebied het saam met SV Peterson, mede-digter en lewenslange vriend. Vro�er was hy verbonde aan ho�rskole in Genadendal, Caledon, Plettenbergbaai en Calvinia.
Van 1968 tot 2000 het PJ Philander onderrig aan die Friend's Academy, 'n Kwakerskool op Long Island. Hy verhuis na Las Vegas, Nevada in Julie 2002. Tydens sy laaste besoek aan Suid-Afrika is hy vereer met die vryheid van Caledon, en 'n straat in die dorp is na hom vernoem, tot sy groot plesier.